CELEX: 31986R3989
Language: el
Date: 1986-12-23 00:00:00
Title: Κανονισμός (ΕΟΚ) αριθ. 3989/86 της Επιτροπής της 23ης Δεκεμβρίου 1986 για άνοιγμα δασμολογικών ποσοστώσεων, για την περίοδο εμπορίας 1987, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών

Avis juridique important

|

31986R3989

Κανονισμός (ΕΟΚ) αριθ. 3989/86 της Επιτροπής της 23ης Δεκεμβρίου 1986 για άνοιγμα δασμολογικών ποσοστώσεων, για την περίοδο εμπορίας 1987, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών  

Επίσημη Εφημερίδα αριθ. L 370 της 30/12/1986 σ. 0048

***** ΚΑΝΟΝΙΣΜΟΣ (ΕΟΚ) αριθ. 3989/86 ΤΗΣ ΕΠΙΤΡΟΠΗΣ  της 23ης Δεκεμβρίου 1986  για άνοιγμα δασμολογικών ποσοστώσεων, για την περίοδο εμπορίας 1987, για προϊόντα αλιείας που προέρχονται από κοινές επιχειρήσεις που έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 168,  Εκτιμώντας:  ότι, στο άρθρο 168 της πράξης προσχώρησης, προβλέπεται καθεστώς προοδευτικής κατάργησης των απαλλαγών, αναστολών ή δασμολογικών ποσοστώσεων που παρέχονται από την Ισπανία για τα προϊόντα αλιείας που προέρχονται από κοινές επιχειρήσεις οι οποίες έχουν συσταθεί μεταξύ φυσικών ή νομικών προσώπων της Ισπανίας και τρίτων χωρών·  ότι πρέπει να πραγματοποιηθεί το ετήσιο άνοιγμα των ποσοστώσεων που αντιστοιχούν στην προοδευτική αυτή κατάργηση, ανά κλάση ή διάκριση του κοινού δασμολογίου, στο πλαίσιο των συνολικών ποσοτήτων που προβλέπονται από την πράξη προσχώρησης·  ότι, στο πλαίσιο των συνολικών αυτών ποσοτήτων, η κατανομή των ποσοστώσεων ανά κλάση ή διάκριση του κοινού δασμολογίου πραγματοποιείται κατ' αναλογία, σύμφωνα με την κατανομή που ίσχυε το 1983·  ότι πρέπει να προβλεφθεί σύστημα παροχής ενημέρωσης της Επιτροπής που της επιτρέπει να εξασφαλίζει την παρακολούθηση της διαχείρισης του καθεστώτος αυτού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο από 1ης Ιανουαρίου έως τις 31 Δεκεμβρίου 1987, ανοίγονται δασμολογικές ποσοστώσεις στην Ισπανία για τα προϊόντα αλιείας και υπό τους όρους που αναφέρονται στο άρθρο 168 της πράξης προσχώρησης, σύμφωνα με τις λεπτομέρειες που καθορίζονται στο παράρτημα.  2. Αναστέλλονται πλήρως οι δασμοί που εφαρμόζονται στα προϊόντα που αναφέρονται στην παράγραφο 1 εντός των ορίων κάθε μιας από τις δασμολογικές ποσοστώσεις που προβλέπονται σε παράρτημα.  Άρθρο 2  Η κατανομή των ποσοτήτων που αναφέρονται στο άρθρο 1, που μπορεί, κατά περίπτωση, ν' αποτελέσει αντικείμενο τμηματικών αποδόσεων, σ' εξάμηνη βάση, μεταξύ των επιχειρήσεων που αναφέρονται στο παράρτημα XII της πράξης προσχώρησης, πραγματοποιείται από τις αρμόδιες ισπανικές αρχές.  Άρθρο 3  Η Ισπανία ανακοινώνει ανά τρίμηνο στην Επιτροπή, και το αργότερο σε 15 ημέρες μετά το τέλος κάθε τριμήνου, τις ποσότητες που έχει εισαγάγει υπ' αυτό το καθεστώς ποσοστώσεων. Η Επιτροπή μπορεί να ζητήσει, ανά πάσα στιγμή, κατάσταση σχετικά με τη χρησιμοποίηση των ποσοστώσεων.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιανουαρίου έως τις 31 Δεκεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1986.  Για την Επιτροπή  Antonio CARDOSO E CUNHA  Μέλος της Επιτροπής  ΠΑΡΑΡΤΗΜΑ  (τόνοι)  1.2.3 //  //  //  // Προϊόν, κλάση  ή διάκριση   // Περιγραφή εμπορευμάτων   // Επιτρεπόμενες ποσότητες  με δασμό μηδέν   //    //   //   // 03.01 Β Ι τ) 2  // Μερλούκιοι κατεψυγμένοι   // 17 755   //    //   //  // 03.01 Β ΙΙ β) 1, 2, 6, 8, 9  ex 03.01 Β ΙΙ β) 14   // Φιλέτα κατεψυγμένα   // 3 640   //  //   //   // ex 03.02 Α Ι β)   // Μπακαλιάρος αλατισμένος, μη αποξεραμένος   // 1 570   //    //   //   // ex 03.01 Β Ι γ)  // Τόνος κατεψυγμένος   // 1 570   //    //   //   // ex 03.01 Α Ι β)  ex 03.01 Β Ι  ex 03.01 Γ   // Προϊόντα διάφορα, αλιείας, κατεψυγμένα   // 4 465   //    //   //   // ex 03.01 Β Ι   // Ψάρια διάφορα, νωπά  // 12 460   //    //   //   // ex 03.03 Β ΙV α) 1 γγ)  // Καλαμάρια, Illex spp., κατεψυγμένα   // 7 810   //    //  //   // ex 03.03 Β ΙV α)  ex 03.03 Β ΙV β)   // Κεφαλόπουλα φρέσκα ή κατεψυγμένα   // 6 790   //    //   //   // ex 03.03 Α Ι  ex 03.03 Α ΙΙΙ β)  ex 03.03 Α ΙV γ)  ex 03.03 Α V α) 1   // Μαλακόστρακα κατεψυγμένα   // 6 480  //    //   //   // ex 03.03 Α Ι  03.03 Α ΙΙ α)  ex 03.03 Α ΙΙΙ β)  03.03 Α V α) 2   // Μαλακόστρακα ζωντανά, μαλακόστρακα φρέσκα   // 625   //    //   //   //   // Σύνολο   // 62 985   //    //   //